Projekts

LATVIJAS REPUBLIKAS MINISTRU KABINETA

SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. \_\_ 2018. gada \_\_.\_\_\_\_\_\_\_

.§

**Informatīvais ziņojums “ Par sadarbības līguma ar Starptautisko Rekonstrukcijas un attīstības banku termiņa pagarināšanu”**

(…)

1. Pieņemt zināšanai iesniegto informatīvo ziņojumu;
2. Atļaut Izglītības un zinātnes ministrijai pagarināt 2016. gada 23. maijā ar Starptautisko Rekonstrukcijas un attīstības banku (turpmāk – Pasaules Banka) noslēgto līgumu par maksas konsultatīvajiem pakalpojumiem (turpmāk – līgums) līdz 2018. gada 30. decembrim, lai nodrošinātu Latvijas valsts dibināto augstākās izglītības iestāžu vadītājiem mācību semināru ciklu par līguma izpildes ietvaros saņemto Pasaules Bankas ekspertu ieteikumu īstenošanu.
3. Līguma termiņa pagarinājuma izmaksas indikatīvi 40 362 *euro* (50 000 USD) apmērā segt no darbības programmas “Izaugsme un nodarbinātība” 8.3.6. specifiskā atbalsta mērķa “Ieviest izglītības kvalitātes monitoringa sistēmu” 8.3.6.1. pasākuma “Dalība starptautiskos pētījumos” projekta finanšu līdzekļiem.
4. Atbalstīt finanšu līdzekļu pārdali šī protokollēmuma 3. punktā minēto līguma termiņa pagarinājuma izmaksu segšanai no darbības programmas “Izaugsme un nodarbinātība” 8.2.4. specifiskā atbalsta mērķa “Nodrošināt atbalstu EQAR aģentūrai izvirzīto prasību izpildei” uz 8.3.6. specifiskā atbalsta mērķa “Ieviest izglītības kvalitātes monitoringa sistēmu” 8.3.6.1. pasākumu “Dalība starptautiskos pētījumos”.
5. Izglītības un zinātnes ministrijai nodrošināt atbilstošu grozījumu sagatavošanu Ministru kabineta 2015. gada 18. augusta noteikumos Nr. 479 “Darbības programmas “Izaugsme un nodarbinātība” 8.2.4. specifiskā atbalsta mērķa “Nodrošināt atbalstu EQAR aģentūrai izvirzīto prasību izpildei” īstenošanas noteikumi” un Ministru kabineta 2016. gada 26. janvāra noteikumos Nr. 68 “Darbības programmas “Izaugsme un nodarbinātība” 8.3.6. specifiskā atbalsta mērķa “Ieviest izglītības kvalitātes monitoringa sistēmu” 8.3.6.1. pasākuma “Dalība starptautiskos pētījumos” īstenošanas noteikumi” un iesniegt tos izskatīšanai Ministru kabinetā ne vēlāk kā līdz 2018. gada 1. oktobrim.
6. Atļaut Izglītības un zinātnes ministrijai uzņemties saistības šī protokollēmuma 2. punktā minēto mācību semināru cikla īstenošanai un pagarināt ar Pasaules Banku noslēgto līgumu pirms šī protokollēmuma 4. punktā minēto grozījumu Ministru kabineta noteikumos spēkā stāšanās. Līdz grozījumu apstiprināšanai maksājumus līguma izpildei veikt no Izglītības un zinātnes ministrijas budžeta 63.08.00 apakšprogrammā “Eiropas Sociālā fonda projekti (2014–2020)” ieplānotajiem līdzekļiem.
7. Noteikt, ka ar Pasaules Banku noslēgtā līguma termiņu pagarina ar tās noteiktu īpašu procedūru un nepiemēro Publisko iepirkumu likumā (turpmāk – likums) noteiktās iepirkumu procedūras, ievērojot likuma 3. panta sestās daļas 2. punktā noteikto likuma piemērošanas izņēmumu.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

Izglītības un zinātnes ministrs K. Šadurskis

Vizē:

Valsts sekretāra vietniece –

Politikas iniciatīvu un attīstības

departamenta direktore,

valsts sekretāra pienākumu izpildītāja G.Arāja

28.06.2018. 12:00

362

B. Kukjalko,

brigita.kukjalko@izm.gov.lv

I. Ķīse,

inguna.kise@izm.gov.lv